**REPUBLIKA HRVATSKA**

**ZAGREBAČKA ŽUPANIJA**

**GRAD ZAPREŠIĆ**

**OŠ ANTUNA AUGUSTINČIĆA**

**Zaprešić, Vladimira Nazora 2a**

Klasa: 112-02/23-01/13

Urbroj: 238-33-28-23-01

Zaprešić, 10. kolovoz 2023. g

# Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12,126/12, 94/13, 152/14, 7/17,68/18, 98/19, 64/20), članka 6. Pravilnika o radu te članka 6. i 7. Pravilnika o postupku zapošljavanja te procjeni i vrednovanju kandidata za zapošljavanje Osnovne škole Antuna Augustinčića, ravnateljica raspisuje

## N A T J E Č A J

**za radno mjesto učitelj/ica hrvatskog jezika**

* **1 izvršitelj – m/ž na određeno puno radno vrijeme od 40 h tjedno**

Vrsta ugovora: ugovor o radu na određeno puno radno vrijeme (40 h tjedno)

Mjesto rada: u sjedištu škole (Zaprešić)

Prijevoz: u cijelosti

**Uvjeti** **za zasnivanje radnog odnosa:**

Osim općih uvjeta sukladno općim propisima o radu, kandidati trebaju zadovoljiti i posebne uvjete:

-poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada,

-odgovarajuća vrsta i razina obrazovanja propisana člankom 105. stavak 6. Zakona o odgoju i obrazovanju u osnovnoj i srednjoj školi (Narodne novine br. 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18 i 64/20) (u nastavku teksta: Zakon), te člankom 15. Pravilnika o odgovarajućoj vrsti obrazovanja učitelja i stručnih suradnika u osnovnoj školi (Narodne novine br. 6/19., 75/20) (u nastavku teksta: Pravilnik).

**Uz pisanu i vlastoručno potpisanu prijavu na natječaj, kandidati su dužni priložiti**:

1. **životopis**
2. **dokaz o državljanstvu**
3. **diplomu odnosno dokaz o stečenoj razini i vrsti obrazovanja**
4. **dokaz o evidentiranom radnom stažu (potvrda ili elektronički zapis HZMO, ne starije od mjesec dana od dana objave natječaja)**
5. **dokaz nadležnog suda da se protiv kandidata ne vodi kazneni postupak za neko od kaznenih djela iz čl. 106 Zakona o odgoju i obrazovanju (ne starije od mjesec dana od dana objave natječaja)**

**Sukladno članku 3. stavku 4. Pravilnika, kandidati koji su završili drugi studijski program s najmanje 55 ECTS iz članka 15. točke b. Pravilnika odgovarajuću vrstu obrazovanja, uz isprave iz stavka 3. ovoga članka, dokazuju potvrdom o ispunjenosti propisanih uvjeta koju izdaje visoko učilište na kojem se izvodi odgovarajući studijski program nastavničkog smjera.**

Navedene isprave dostavljaju se u neovjerenom presliku uz obavezu odabranog kandidata da nakon izbora dostavi izvornike isprava.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo, odnosno uz prijavu priložiti svu propisanu dokumentaciju prema posebnom zakonu i ima prednost u odnosu na ostale kandidate pod jednakim uvjetima.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Sukladno članku 13. stavku 3. Zakona o ravnopravnosti spolova (Narodne novine br. 82/02 i 69/17) na natječaj se mogu javiti osobe oba spola. Izrazi koji se koriste u natječaju, a imaju rodno značenje, koriste se neutralno i odnose se jednako na muške i ženske osobe.

Urednom prijavom smatra se prijava koja sadrži sve podatke i priloge navedene u natječaju. Nepravodobne i nepotpune prijave neće se razmatrati. Osoba koja nije podnijela pravodobnu i potpunu prijavu ili ne ispunjava formalne uvjete iz javnog natječaja, ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Isprave se prilažu u neovjerenoj preslici i ne vraćaju se kandidatu nakon završenog natječajnog postupka, a po pozivu Povjerenstva koje provodi procjenu i vrednovanje kandidata (u nastavku teksta: Povjerenstvo) kandidat je dužan prije izbora predočiti izvornike traženih isprava. Kandidat koji bude izabran dužan je dostaviti izvornike traženih isprava prije zaključivanja ugovora o radu.

Za kandidate prijavljene na natječaj koji ispunjavaju formalne uvjete natječaja te čije su prijave pravodobne i potpune provest će se provjera kompetencija putem testiranja/razgovora (intervjua) s kandidatima.

Povjerenstvo koje provodi procjenu i vrednovanje kandidata prijavljenih na natječaj imenuje ravnateljica Osnovne škole Antuna Augustinčića. Povjerenstvo utvrđuje listu kandidata prijavljenih na natječaj, koji ispunjavaju formalne uvjete iz natječaja, čije su prijave pravodobne i potpune te kandidate s te liste upućuje na razgovor (intervju) s Povjerenstvom.

Kandidati su obvezni pristupiti provjeri kompetencija putem testiranja/razgovora (intervjua). Ako kandidat ne pristupi testiranju/razgovoru, smatra se da je povukao prijavu na natječaj.

Mjesto i vrijeme održavanja testiranja, odnosno razgovora, te popis literature o poznavanju propisa objavit će se na mrežnoj stranici Osnovne škole Antuna Augustinčića, <http://www.os-aaugustincica-zapresic.skole.hr/> u rubrici „Natječaji za zapošljavanje“.

O rezultatima natječaja kandidati će biti obavješteni putem mrežne stranice školske ustanove najkasnije u roku od 8 dana od dana sklapanja ugovora o radu s odabranim kandidatom. U slučaju da se na natječaj prijave kandidati koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni i prema članku 21. stavku 4. Pravilnika.

Podnošenjem prijave na natječaj kandidat daje izričitu privolu Osnovnoj školi Antuna Augustinčića, da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine br. 42/18).

 Prijave s dokazima o ispunjavanju uvjeta dostavljaju se neposredno ili poštom na adresu škole:

**Osnovna škola Antuna Augustinčića, Vladimira Nazora 2a, 10290 Zaprešić,** **s naznakom "NE OTVARAJ – NATJEČAJ ZA UČITELJA/ICU HRVATSKOG JEZIKA".**

**Rok za podnošenje prijava** **je osam (8) dana od dana objave natječaja**  na mrežnoj stranici Osnovne škole Antuna Augustinčića, <http://www.os-aaugustincica-zapresic.skole.hr/> u rubrici „Natječaji za zapošljavanje“ , oglasnoj ploči Osnovne škole Antuna Augustinčića, te na mrežnoj stranici i oglasnoj ploči Hrvatskog zavoda za zapošljavanje.

 Ravnateljica:

 \_\_\_\_\_\_\_\_\_\_\_\_\_\_\_\_\_\_\_\_\_\_

 Danijela Adžijević, u.z. Iva Letica

 Dostaviti:

1. Zavod za zapošljavanje

2. Internetska stranice škole

3. Zbornica-oglasna ploča